Aushebung von Knaben behufs Heranbildung von Schiffszimmerleuten
Material: papyrus
Place: Antaiopolites
Categories: Anweisung
Stellung
Lehrlinge
Handwerk
Schiffahrt
ἐν ὀνόματι τοῦ θεοῦ. Κόρρ[α βε Σζερὶχ σύμβουλος] 
Βασιλείῳ διοικητῇ κώμ[ης Ἀφροδιτώ]. 
διηκενῶς χρεοποιούμε[θα τέκτονας καὶ καλαφάτας λόγῳ] 
φιλοκαλείας τῶν καράβων κ[α]ὶ [ἀκατίων καὶ δρομοναρίων καὶ] 
ἑ[τ]έρων διαφόρων ἐπιταγ[μάτων τοῦ δημοσίου].[ οὐδεὶς γὰρ] 
τρόπος ἐστὶ ἄνευ αὐτῶν τελειωθῆναι τὰ τοιαῦτ[α] 
ἐπιτάγματα, εἴσιν δὲ καὶ ἐπωφελεῖς τοῖς τῆς χώρας. 
δεχόμενος οὖν τὰ παρόντα γρ[άμμα]τα διάστειλ[ον] 
διὰ τῆς πόλεως καὶ συστατικῶν χωρίων καὶ ἐμφανῶν 
τῆς διοικήσεώς σου [προσώπων πα]ιδία εἰ[ς] διδάχη[ν] τε[χν]ῶν 
τούτους ἐκδιδων τεχνίταις ἐμπείροις καὶ δοκίμοις ἐπισταμένοις 
δεόντως τὴν τέχνην καὶ ἐπισκεπτόμενος καὶ ἀδνουμεύων 
καθʼ ἕκαστον μῆνα, ἐπιθεωρῶν τε καὶ τὸ ἔργον αὐτῶν 
πρὸς τὸ μὴ ἀμεληθῆναι ἢ καταφρονηθῆναι, γράφων ἡμῖν 
τὸ κατʼ ὄνομα καὶ πατρωνο[ι]μίαν κατὰ χωρίον τε καὶ κατὰ τ[έ]χ[νην] 
ἑκάστου αὐτῶν, παρασκευάζων τὸ ἥμισυ μέρος αὐτῶν 
βληθῆναι εἰς τὸ ναυπηγ[ι]κὸν καὶ καλαφατικὸν ἔργον, 
γράφων ἡμῖν ὡσαύτως καὶ τοὺς ἐκδοθέντας παῖδας τῆς διοική σου 
κατὰ τὸν περυσιανὸν χρόνον τῷ αὐτῷ σκαρίφῳ, ἐπιτρέπω[ν] δὲ 
τοῖς τῆς διοκήσεώς σου φυτεῦσαι πλῆθος δένδρων 
ἔν τε ἀμπέλῳ καὶ ἀκανθεων καὶ λοιπῶν δένδρων, 
μὴ ἀμελῶν ἔν τιν[ι] τ[ῶν] ἐ[π]ιτ[ρα]πέντων σοι ἐν τῇ παρο[ύ]σῃ 
ἐπιστολῇ ἀλλ διὰ σεαυτοῦ περιερχόμενος καὶ ἐπισκεπτ[ό]μεν[ο]ς 
ὡς εἴρηται χάριν τούτων ἁπάντων καὶ γράφων ἡμῖ[ν] τ[ὸ πῶς] 
διεγένου. ἔσῃ γὰρ ἐπιστάμενος ὡς μέλλομεν πέμψαι κελεύσει 
θεοῦ τὸν ὀφείλοντα ὡς ὀφείλῃ περιελθεῖν καὶ 
ἐπιθεωρῆσαι περὶ τούτων καὶ ἀπαγγείλῃ ἡμῖ[ν ὁ]λ[ομ]ερ[ῶς] 
ἐὰν ἐξεκολούθησας τῇ κε[λ]εύσει ἡμῶν ἢ καὶ ἄλλως π[ω]ς 
διεπράξω.   ἐγρ μη Τῦ κη ἰνδ η
Κόρρα υἱ Σζερὶχ σύμβ[ου]λος   [Βασιλείῳ διοικη κώμ Ἀφρδ]. 
<gap/>υ .ιν παρχ ει τεκ  καλ  <gap/>